CELEX: 32020D0965
Language: hu
Date: 2020-03-27 00:00:00
Title: A Tanács (KKBP) 2020/965 határozata (2020. március 27.) az Európai Unió közép-afrikai köztársasági tanácsadó KBVP-missziójának (EUAM RCA) jogállásáról szóló, az Európai Unió és a Közép-afrikai Köztársaság közötti, levélváltás formájában létrejövő megállapodásnak az Európai Unió nevében történő aláírásáról és megkötéséről

8.7.2020   
               
               
                  HU
               
               
                  Az Európai Unió Hivatalos Lapja
               
               
                  L 219/1
               
            
         A TANÁCS (KKBP) 2020/965 HATÁROZATA
         (2020. március 27.)
         az Európai Unió közép-afrikai köztársasági tanácsadó KBVP-missziójának (EUAM RCA) jogállásáról szóló, az Európai Unió és a Közép-afrikai Köztársaság közötti, levélváltás formájában létrejövő megállapodásnak az Európai Unió nevében történő aláírásáról és megkötéséről
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 37. cikkére, összefüggésben az Európai Unió működéséről szóló szerződés 218. cikkének (5) és (6) bekezdésével,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2019. december 9-én elfogadta az Európai Unió közép-afrikai köztársasági tanácsadó KBVP-missziójának létrehozásáról (EUAM RCA) szóló (KKBP) 2019/2110 határozatot (1).
                  
               
                     (2)
                  
                  
                     A (KKBP) 2019/2110 határozat úgy rendelkezik, hogy az EUAM RCA-nak és személyi állományának jogállását – beleértve adott esetben az EUAM RCA feladatainak végrehajtásához és zavartalan működéséhez szükséges kiváltságokat, mentességeket és további garanciákat is – egy, az Európai Unióról szóló szerződés (EUSZ) 37. cikkével összhangban és az Európai Unió működéséről szóló szerződés 218. cikkében megállapított eljárásnak megfelelően megkötött megállapodásban kell meghatározni.
                  
               
                     (3)
                  
                  
                     A Tanács 2020. február 6-án felhatalmazást adott a tárgyalások megkezdésére a Közép-afrikai Köztársasággal az EUAM RCA jogállásáról szóló megállapodás levélváltás formájában történő megkötése céljából.
                  
               
                     (4)
                  
                  
                     Az Unió külügyi és biztonságpolitikai főképviselője az EUSZ 37. cikkével összhangban tárgyalásokat folytatott az az Európai Unió közép-afrikai köztársasági tanácsadó KBVP-missziójának (EUAM RCA) jogállásáról szóló, az Európai Unió és a Közép-afrikai Köztársaság között levélváltás formájában létrejövő megállapodásról (a továbbiakban: a „megállapodás”).
                  
               
                     (5)
                  
                  
                     A megállapodást jóvá kell hagyni,
                  
               ELFOGADTA EZT A HATÁROZATOT:
         
            1. cikk
            A Tanács az Unió nevében jóváhagyja az Európai Unió közép-afrikai köztársasági tanácsadó KBVP-missziójának (EUAM RCA) jogállásáról szóló, az Európai Unió és a Közép-afrikai Köztársaság között levélváltás formájában létrejött megállapodást (2).
         
         
            2. cikk
            A Tanács elnöke felhatalmazást kap arra, hogy kijelölje a megállapodásnak az Uniót jogilag kötelező aláírására jogosult személy(eke)t.
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. március 27-én.
            
               
                  a Tanács részéről
               
               
                  az elnök
               
               A.METELKO-ZGOMBIĆ
            
         
         
            (1)  A Tanács (KKBP) 2019/2110 határozata (2019. december 9.) az Európai Unió közép-afrikai köztársasági tanácsadó KBVP-missziójáról (EUAM RCA) (HL L 318., 2019.12.10., 141. o.).
         
            (2)  Lásd e Hivatalos Lap 3 oldalát.